Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: „3. számú melléklet a 9/1998. (II. 20.) BM rendelethez
Paragraph Index: 121

3. A nyomda által elkészített szavazólapok jóváhagyása Az OVI a számítógépes nyilvántartás keretein belül felügyeli a szavazólapok adattartalmához szükséges adatok teljességét. Elkészíti és a nyomdával egyezteti a szavazólapok adatait tartalmazó számítógépes állományokat, majd azokat átadja a nyomdának. Az OVI értesíti a TVI-k vezetõit a szavazólap-felülvizsgálat nyomdával egyeztetett ütemezésérõl. A TVI vezetõje megszervezi az OEVB-k és a TVB szavazólap-jóváhagyó üléseit. A nyomda az OVI-val egyeztetett ütemtervnek megfelelõen átadja az elkészült szavazólapok (MINTA felirattal érvénytelenített) képét tartalmazó állományokat az OVI-nak, melyek ellenõrzése után az OVI értesíti a TVI-ket a szavazólap-képek elkészültérõl. Az OEVB-k és a TVB ülésén a szavazólap-képek számítógépen megtekinthetõk, két példányban kinyomtatandók és ellenõrizendõk. Az ellenõrzés során – az elfogadott szavazólapokat aláírással hitelesíteni kell, – a hibás szavazólapmintán a hibákat kézzel javítani kell. Az ellenõrzés után az egyik példányt az OVI, a másik példányt az illetékes választási bizottság kapja. A számítógépes nyilvántartásban lévõ hibákat az OEVI-nek, illetõleg a TVI-nek a választás-elõkészítõ számítógépes rendszerben kell a helyszínen haladéktalanul javítania. (A többi hibát – pl. emblémacsere – az OVI-n keresztül a nyomdában kell javíttatni.) A szavazólap-ellenõrzés eredményét kísérõjegyzékre kell felvenni, jelölve minden szavazólapnál, hogy – jóváhagyott, vagy – hibás, ezen belül – helyben javított hiba, vagy – helyben nem javítható, nyomda által korrigálandó hiba fordult elõ a szavazólapon. A kísérõjegyzéket, valamint a hibás szavazólapmintákat haladéktalanul (telefaxon) meg kell küldeni az OVI-nak. A kísérõjegyzék egy példányát, valamint a jóváhagyott és a hibás szavazólapmintákat futárral az OVI-ba kell továbbítani. Az OVI a megküldött bizonylatok alapján ellenõrzést végez, majd intézkedik a nyomda értesítésérõl, és szükség szerint a javított szavazólap-állományok, a korrigált szavazólapminták átadásáról. A nyomda az utasításoknak megfelelõen elkészíti a javított szavazólapokat és az OVI rendelkezésére bocsátja a javított szavazólapképeket tartalmazó adatállományokat. A továbbiakban az elsõ ellenõrzéssel azonos módon kell eljárni.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes